Adrien Brody

Adrien Nicholas Brody (s. 14. huhtikuuta 1973 Queens, New York) on yhdysvaltalainen näyttelijä ja tuottaja. Brody on voittanut kaksi Oscar-palkintoa parhaasta miespääosasta elokuvista Pianisti (2002) ja The Brutalist (2024).

 Nuoruus 

Brody syntyi ja varttui Woodhavenissa, New Yorkin Queensissä. Hänen äitinsä on unkarilais-juutalainen kuvatoimittaja Sylvia Plachy ja isänsä puolanjuutalaistaustainen historian professori Elliot Brody.

Brody oli perheensä ainoa lapsi. Hän sai lapsena esiintymiskoulutusta ja kävi teatterikesäleireillä, opiskeli näyttelemistä yläasteella, sekä esiintyi taikurina syntymäpäivillä.

Brody kävi musiikki- ja taidelukiota ja sen jälkeen lyhyesti Stony Brookin yliopistoa ja Queens Collegea New Yorkissa ennen muuttoaan Los Angelesiin.

Ura

Brody teki ensimmäinen elokuvaroolinsa vuonna 1989 ensi-iltansa saaneessa elokuvassa New York Stories, jossa hänellä oli pieni sivuosarooli. Ensimmäisen pääosaroolinsa hän teki vuonna 1996 pienen budjetin elokuvassa Ten Benny. Muita Brodyn 1990-luvun elokuvia ovat muun muassa Veteen piirretty viiva (1998), Summer of Sam (1999), Liberty Heights (1999) ja Bread and Roses (2000).

Suuren yleisön tietoisuuteen Brody nousi pääosastaan pianisti Władysław Szpilmanina toisessa maailmansodassa Roman Polańskin ohjaamassa tositapahtumiin perustuvassa elokuvassa Pianisti (2003). Brody sai roolisuorituksestaan parhaan miespääosan Oscar-palkinnon kaikkien aikojen nuorimpana. Hän oli ehdolla myös muun muassa Golden Globen ja Baftan saajaksi.

Pianistia seurasivat roolit muun muassa elokuvissa Kylä (2004), King Kong (2005), Cadillac Records (2008) ja Midnight in Paris (2011).

Brody on ohjaaja Wes Andersonin luottonäyttelijöitä. Hän on näytellyt Andersonin elokuvissa Darjeeling Limited (2007), The Grand Budapest Hotel (2014), The French Dispatch (2021) ja Asteroid City (2023) sekä ääninäytellyt elokuvassa Fantastic Mr. Fox – Kekseliäs kettu (2009).

Brody sai Golden Globe -palkinnon ja toisen Oscar-palkintonsa pääosaroolista arkkitehtina elokuvassa The Brutalist (2024).

 Yksityiselämä 
Brody ei ole ollut naimisissa. Hänen nykyinen naisystävänsä on muotisuunnittelija Georgina Chapman. Vuosina 2012–2018 Brody oli suhteessa malli Lara Lieton kanssa ja vuosina 2006–2009 malli ja näyttelijä Elsa Patakyn kanssa.

 Filmografia 
Elokuvat
Elokuvat Vuosi Suomenkielinen nimi Alkuperäinen nimi Rooli 1989 New York Stories  Mel 1991 The Boy Who Cried Bitch  Eddie 1993  Kukkulan kuningas  King of the Hill   Lester 1994  Enkelit  Angels in the Outfield  Danny Hemmerling 1995  Ten Benny  Ten Benny, myös nimellä Nothing to Lose  Ray Diglovanni1996 Bullet Hearts  Sara WeaverSolo  Bill Stewart Kohtalon luoti  Bullet  Ruby Stein1997  Elämän harhapolut  The Last Time I Committed Suicide  Ben Haudankaivajan häät  The Undertaker’s Wedding  Mario Bellini Kuusi tietä vapauteen  Six Ways to Sunday  Arnie Finklestein1998 Restaurant  Chris Calloway Veteen piirretty viiva  The Thin Red Line  Fife1999 Summer of Sam  RichieOxygen  Harry Liberty Heights – vapauden rajat  Liberty Heights  Van Kurtzman2000 Bread and Roses  Sam Shapiro Sodan kukat  Harrison’s Flowers  Kyle Morris2001 Love the Hard Way  Jack Grace Kohtalokas kaulakoru  The Affair of the Necklace  Nicolas De La Motte2002 Dummy  Steven Pianisti  The Pianist  Władysław Szpilman 2003  Laulava salapoliisi  The Singing Detective  First Hood 2004  Kylä  The Village  Noah Percy2005  Sidottu  The Jacket  Jack StarksKing Kong  Jack DriscollLiberty Heights  Van Kurtzman 2006 Hollywoodland  Lois Simo 2007 The Darjeeling Limited  Peter2008 Manolete  Manuel Rodríguez Sánchez ”Manolete”The Brothers Bloom  BloomCadillac Records  Leonard Chess2009 Giallo  Ezo AvolfiSplice  Clive NicoliFantastic Mr. Fox  Field Mouse (äänirooli)2010 High School  Psycho EdPredators  RoyceThe Experiment  TravisWrecked  Man2011 Detachment  JustineMidnight in Paris  Salvador Dalí 2012 Yi jiu si er  Theodore Harold White2013 InAPPropriate Comedy  Flirty HarryThird Person  Scott2014 The Grand Budapest Hotel  DmitriAmerican Heist  FrankieBacktrack  Peter BowerManhattan Nocturne  Porter Wren 2015 Septembers of Shiraz  Isaac 2021 The French Dispatch  Julien Cadazio2022 See How They Run  Leo Köpernick  Blondi  Blonde  Arthur Miller2023Manodrome  Dad DanGhosted LevequeFool's Paradise Chad LuxtAsteroid City  Schubert Green 2024  The Brutalist  László Tóth

Televisiosarjat
Televisiosarjat Vuosi Suomenkielinen nimi Alkuperäinen nimi Rooli Huom. 1988 Annie McGuire  Lenny McGuire  2 jaksoa 1994 Rebel Highway  Skinny  1 jakso 2016  Dice – koomikon paluu  Dice  Adrien Brody  1 jakso 2017  Peaky Blinders – gangsteriklaani  Peaky Blinders  Luca Changretta  6 jaksoa

 Lähteet 

 Aiheesta muualla 




Luokka:Yhdysvaltalaiset elokuvanäyttelijät
Luokka:Yhdysvaltalaiset elokuvatuottajat
Luokka:Amerikanjuutalaiset
Luokka:Vuonna 1973 syntyneet
Luokka:Elävät henkilöt
Luokka:Parhaan miespääosan Oscar-palkinnon saajat
Luokka:Golden Globe -palkinnon saajat
Luokka:Seulonnan keskeiset artikkelit